Die zweit Wuche i de Schuel isch u schnell vorbi gange. Mir händ fliessig glärnt und händs tatsächlich no an Strand zum Surfe gschafft. Am abig hend mir immer Salsakurs gha. Hüfig sind mir au mit de Familie zäme ghocked, hend verboteni Sache gässe und Telenovelas  glueged. Am letschte Abig sind mir nomal richtig in Usgang. I dere Bar händ all törfe Musig mache, wo hend welle. Under anderem het en Lehrer us de Schuel Gitarre gspielt und euise Tanzlehrer isch am trümmele gsi. Und a "Nica Libre" hets au nid gmangled...